smcproject/ml-wiki-sentences huggingface dataset:
നവരാത്രിയിൽ കൊല്ലൂർ മൂകാംബികയിലെ പുഷ്പ രഥോത്സവവും വിദ്യാരംഭവും അതിപ്രസിദ്ധമാണ്.
ഈ ദിവസങ്ങളിൽ മൂകാംബിക ദർശനത്തിനായി കൊല്ലൂരിലേക്ക് മലയാളികളുടെ ഒഴുക്ക് ഉണ്ടാവാറുണ്ട്.
ഒൻപതാം ദിവസമായ മഹാനവമിയിൽ വിശേഷപ്പെട്ട ചണ്ഡികാഹോമവും ഭഗവതിയുടെ പുഷ്പ രഥോത്സവവും നടക്കുന്നു.
പരാശക്തിയെ പുഷ്പ രഥത്തിൽ കുടിയിരുത്തി രഥം വലിക്കുന്നു.
അന്നേ ദിവസം അർധരാത്രി വൈകി അവസാന ഭക്തനും തൊഴുത് ഇറങ്ങിയ ശേഷം മാത്രമേ നട അടയ്ക്കാറുള്ളു.
പിറ്റേന്നു പുലർച്ചെ വിജയദശമി ദിവസം വിദ്യാരംഭം ആരംഭിക്കുന്നു.
ആയിരക്കണക്കിന് കുരുന്നുകളാണ് വിദ്യാരംഭത്തിന് മൂകാംബികയിൽ എത്തിച്ചേരുന്നത്.
വിവിധ നവരാത്രികൾ
യഥാർത്ഥത്തിൽ അഞ്ച് നവരാത്രികൾ ഉണ്ടെങ്കിലും മൂന്നെണ്ണമേ ഇപ്പോൾ ആഘോഷിക്കപ്പെടുന്നുള്ളൂ.
ശരത് നവരാത്രി
ശൈത്യത്തിന്റെ ആരംഭമായ ശരത് ഋതുവിലാണ് (സെപ്റ്റംബർ‌-ഒക്ടോബർ) ശരത് നവരാത്രി ആഘോഷിക്കുന്നത്.
മഹാ നവരാത്രി എന്നും പേരുണ്ട്.
ദുർഗ്ഗാദേവി മഹിഷാസുരനെ വധിച്ചതിന്റെ ഓർമയിക്കാണ് പ്രധാനമായും ഇത് ആഘോഷിക്കുന്നത്.
രക്തബീജൻ,  ചണ്ഡമുണ്ഡൻ, ശുംഭനിശുംഭൻ എന്നിവരെ ഭഗവതി വധിച്ചതും നവരാത്രി നാളുകളിലാണെന്ന് വിശ്വസിക്കപ്പെടുന്നു.
ഇന്ത്യയുടെ മിക്ക ഭാഗങ്ങളിലും ആഘോഷിക്കപ്പെടുന്നുണ്ടെങ്കിലും കിഴക്കേ ഇന്ത്യയിലും തെക്കേ ഇന്ത്യയിലുമാണ് ഇതിന് കൂടുതൽ പ്രാധാന്യമുള്ളത്.
വടക്കേ ഇന്ത്യയിൽ ചിലർ ബന്ദാസുര വധത്തിന്റെ ഓർമയിലാണ് ശരത് നവരാത്രി ആഘോഷിക്കുന്നതെങ്കിൽ മറ്റു ചിലർ ശ്രീരാമൻ രാവണനെ വിജയിച്ചതിന്റെ ഓർമ്മക്കായും ആഘോഷിക്കുന്നു.
മൈസൂർ ചാമുണ്ഡി ക്ഷേത്രത്തിലെ ദസ്സറ പ്രസിദ്ധമാണ്.
വസന്ത നവരാത്രി
വേനലിന്റെ ആരംഭമായ വസന്ത ഋതുവിലാണ് (മാർച്ച്-ഏപ്രിൽ) വസന്ത നവരാത്രി ഉത്സവം.
വടക്കേ ഇന്ത്യയിലാണ് ഇത് ആഘോഷിക്കപ്പെടുന്നത്.
രാമനവമിയോടനുബന്ധിച്ചാണ് ഇത് ആഘോഷിക്കപ്പെടുന്നത്.
ആഷാഡ നവരാത്രി
ജൂലൈ-ഓഗസ്റ്റ് മാസങ്ങളിലാണ് ആഷാഡ നവരാത്രി ആഘോഷിക്കുന്നത്.
വാരാഹി പഞ്ചമി ദേവിയുടെ ഉപാസകന്മാർക്ക് വളരെ പ്രധാനപ്പെട്ടതാണ് ഈ ആഘോഷം.
ദേവി മാഹാത്മ്യത്തിലെ ഏഴ് മാതൃക്കളിൽ  ഒരാളാണ് വരാഹി.
ഇത് പരാശക്തി  തന്നെയാണ്.
അഷ്ടലക്ഷ്മിസ്വരൂപിണി.
വരാഹരൂപം പൂണ്ട കാളി, പഞ്ചുരുളി എന്നൊക്കെ അറിയപ്പെടുന്നു.
ഹിമാചൽ പ്രദേശിൽ ഗുഹ്യ നവരാത്രി എന്നാണിതിന് പേര്.
നവരാത്രിയും ബൊമ്മക്കൊലുവും
ദേവിയുടെ പടു കൂറ്റൻ കോലങ്ങൾ മുതൽ മണ്ണിൽ തീർത്ത കൊച്ച് ബൊമ്മകൾ വരെ അലങ്കരിച്ച് പൂജിക്കുന്ന ഒരു ആഘോഷമാണ് നവരാത്രി.
ബംഗാളിലെ കാളിപൂജയോട് അനുബന്ധിച്ച് ദുർഗ്ഗാ ദേവിയുടെ വലിയ രൂപങ്ങൾ കെട്ടിയൊരുക്കുന്നു.
തമിഴ് നാട്ടിൽ ബ്രാഹ്മണർ വളരെ പ്രധാനമായി കൊണ്ടാടുന്ന ഒരു ആചാരം കൂടിയാണ് കൊലു വെയ്ക്കൽ.
നവരാത്രി വ്രതം
കന്നി, മകരം, മീനം, മിഥുനം എന്നീ മാസങ്ങളിൽ നവരാത്രമാചരിക്കാമെങ്കിലും കന്നി നവരാത്രത്തിനാണ് സർവ്വ പ്രാധാന്യം.
9 ദിവസം ആചരിക്കുവാൻ സൗകര്യപ്പെടാത്തവർക്ക് 7, 5, 3, 1 എന്നീ ക്രമത്തിലും അനുഷ്ടിക്കുവാൻ വിധിയുണ്ട്.
ഇതിൽ അവസാനത്തെ മൂന്ന് ദിവസങ്ങൾ അതായത് ദുർഗ്ഗാഷ്ടമി മുതൽ വിജയദശമി വരെ ഏറ്റവും പ്രധാനമാണ്.
കേരളത്തിൽ പ്രായേണ മൂന്നു ദിവസമാണ് (പൂജ വെയ്പ് മുതൽ പൂജയെടുപ്പുവരെ) ആചരിക്കുന്നത്.
ആദിപരാശക്തി പ്രധാനമായ ഈ ദിവസങ്ങളിൽ ദേവീ ഭാഗവതം , ദേവീമാഹാത്മ്യം , മാർക്കണേഡേയ പുരാണം , ലളിത സാഹസ്രനാമം, കനകധാരാ സ്തോത്രം, മഹാലക്ഷ്മി അഷ്ടകം, ഭദ്രകാളി പത്ത്, മറ്റു ദേവി സ്തുതികൾ  എന്നിവ വായിക്കുകയും പുരശ്ചരണാദികൾ ആചരിക്കുകയും വേണം.
ത്രികാലം പൂജയേദ്ദേവിം ജപസ്തോത്രപരായണഃ അഥാത്ര നവരാത്രം ച സപ്തപഞ്ചത്രികാദി വാ ഏകഭക്തേന നക്തേനായാചിതോ പോഷിതൈഃ ക്രമാത്.
ദുർഗ്ഗാഷ്ടമി, മഹാനവമി, വിജയദശമി
നവരാത്രിയുടെ ഏറ്റവും പ്രധാനപെട്ട മൂന്ന് ദിവസങ്ങൾ.
നവരാത്രിയുടെ എട്ടാം ദിവസമാണ് ദുർഗ്ഗാഷ്ടമി, ഒൻപതാം ദിവസമായ മഹാനവമി, പത്താം ദിവസം വിജയ ദശമി എന്ന പേരിൽ അറിയപ്പെടുന്നു.
ദുർഗ്ഗാഷ്ടമി (പൂജവെപ്പ്, ദുർഗ്ഗാ പൂജ)
നവരാത്രിയിലെ ദുർഗ്ഗയ്ക്കായി സമർപ്പിതമായ ദിവസം.
മഹിഷാസുര നിഗ്രഹത്തിനായി ഭഗവതി അവതരിച്ച ദിവസം.
ആദിപരാശക്തിയെ ദുഃഖനാശിനിയായ ദുർഗ്ഗാ ഭഗവതിയായി ദുർഗ്ഗാഷ്ടമി ദിവസം ആരാധിക്കുന്നു.
സകലതും ഭഗവതിക്ക് കാണിക്ക വെക്കുന്ന ദിനം.
അന്ന് നടത്തുന്ന ദേവി പൂജകൾ, പ്രാർത്ഥനകൾ തുടങ്ങിയവ  ഭയങ്ങളും ദുഃഖങ്ങളും ആപത്തുകളും അകറ്റും എന്നാണ് വിശ്വാസം.
ദുർഗാഷ്ടമി നാളിൽ വൈകുന്നേരം തൊഴിലാളികൾ പണിയായുധങ്ങളും, എഴുത്തുകാരും ഉദ്യോഗസ്ഥരും പേനയും, കുട്ടികൾ പാഠപുസ്തകങ്ങളും ഭഗവതിയ്ക്ക് മുൻപിൽ സമർപ്പിക്കണം എന്നാണ് വിശ്വാസം.
അതിനാൽ ഈ ദിവസത്തിന്‌ "ആയുധപൂജ അല്ലെങ്കിൽ പൂജവെപ്പ്“ എന്ന പേര് ലഭിച്ചു.
ഭഗവതി ക്ഷേത്രങ്ങളിൽ വിശേഷ ദിവസം.
സർവതിൻറെയും കാരണഭൂതയായ ജഗദീശ്വരിയുടെ മുൻപിൽ എല്ലാം സമർപ്പിച്ച്‌ വിനീതനായി വീണ്ടും അമ്മയുടെ അനുഗ്രഹത്തോടെ ജീവിത വിജയത്തിനായി   പുതുതായി എല്ലാം തുടങ്ങുന്നു എന്ന്‌ വിശ്വാസം.
മഹാനവമി (ഭഗവതി പൂജ)
പൂജ വെപ്പിന്റെ രണ്ടാം ദിനമാണിത്.
പ്രാർഥനകളും പൂജകളും ക്ഷേത്ര ദർശനവും നടത്താൻ വിശേഷപ്പെട്ട ദിവസം.
പരാശക്തിയെ ഐശ്വര്യത്തിന്റെ ഭഗവതിയായ മഹാലക്ഷ്മി സങ്കല്പത്തിൽ ആരാധിക്കുവാൻ ആളുകൾ തെരെഞ്ഞെടുക്കുന്ന ദിവസം.
അന്നത്തെ ഭഗവതി പൂജ  ഐശ്വര്യവും ദുഃഖമോചനവും പ്രദാനം ചെയ്യുന്നതും ഏറ്റവും പുണ്യകരവും കൂടിയാണ് എന്നാണ് വിശ്വാസം.
അന്ന് ദേവി സ്തുതികൾ ജപിക്കുന്നതും വെറുതേ കേൾക്കുന്നത് പോലും വിശേഷമാണ് എന്നാണ് വിശ്വാസം.
ദേവി മാഹാത്മ്യം, ലളിത സഹസ്രനാമം, കനകധാരാ സ്തോത്രം, മഹാലക്ഷ്മി അഷ്ടകം തുടങ്ങിയവയുടെ ജപത്തിന് വിശേഷ ദിവസം.
ഈ ദിവസം രാത്രി കൊല്ലൂർ മൂകാംബികയിൽ പുഷ്പ രഥോത്സവം നടക്കുന്നു.
വിജയദശമി (പൂജ എടുപ്പ്, വിദ്യാരംഭം, മഹാസരസ്വതി പൂജ)
കന്നി വെളുത്ത പക്ഷത്തിലെ ദശമി-നവമി രാത്രിയുടെ അവസാനത്തിൽ - വിജയദശമിയായി ആചരിക്കുകയും ആഘോഷിക്കുകയും ചെയ്യുന്നു.
പരാശക്തിയുടെ വിജയ സൂചകമായ ഈ ദിനം വിശ്വാസികൾ അതിപ്രധാനമായി കരുതുന്നു.
അന്ന് പ്രഭാതത്തിൽ പൂജവെച്ച  പുസ്തകങ്ങളും തൊഴിൽ വസ്തുക്കളും ഭഗവതിയുടെ പ്രസാദമായി സങ്കൽപ്പിച്ചു തിരികെ എടുക്കുന്നു.
വിദ്യയ്ക്കും ഐശ്വര്യത്തിനും സർവ വിജയത്തിനും വേണ്ടി വിശേഷാൽ പ്രാർത്ഥനകൾ, പൂജകൾ എന്നിവ  നടത്തുന്നു.
കേരളത്തിൽ അന്ന് പ്രഭാതത്തിൽ മഹാസരസ്വതി പൂജ, കുട്ടികളുടെ വിദ്യാരംഭം എന്നിവ നടക്കുന്നു.
ദേവി ക്ഷേത്രങ്ങളിൽ ഭഗവതിയെ അന്ന് മഹാസരസ്വതിയായി അണിയിച്ചൊരുക്കി ആരാധിക്കുന്നു.
വിശ്വാസികൾ പുതിയ സംരംഭങ്ങൾ തുടങ്ങുന്നതും അന്ന് തന്നെ.
ആശ്വിനസ്യ സിതേ പക്ഷേ ദശമ്യാം താരകോദയേ സ കാലോ വിജയോ ജേഞയഃ സർവ്വകാര്യാർത്ഥസിദ്ധയേ
സമസ്ത സത്കർമ്മങ്ങൾക്കും പറ്റിയ പുണ്യ നാളാണിത്.
വിദ്യാരംഭം മുതലായ ശുഭ കർമ്മങ്ങൾ അന്ന് ആരംഭിക്കുന്നു.
പരാശക്തിയെ അന്ന്  മഹാസരസ്വതിയായി, മഹിഷാസുര മർദിനിയായി, സിദ്ധിദാത്രിയായി ആരാധിക്കുന്നു.
കേരളത്തിൽ, ഇന്ത്യയിൽ
കേരളത്തിൽ നവരാത്രികാലത്ത് പ്രധാനമായും സംഗീത-നൃത്താർച്ചനകൾ സമർപ്പിച്ച് മഹാസരസ്വതിയെ ആരാധിക്കുന്നു.
പുസ്തകപൂജയും വിദ്യാരംഭവും കേരളത്തിലെ നവരാത്രി ആഘോഷത്തിന്റെ സവിശേഷതകളാണ്.
കേരളത്തിൽ ഭഗവതി ക്ഷേത്രങ്ങളിൽ ഇത് വിശേഷ ദിവസങ്ങളാണ്.
പുരാതന കേരളത്തിന്റെ രക്ഷക്കായി പ്രതിഷ്ടിക്കപ്പെട്ട നാല് അംബികാലയങ്ങളിൽ ഒന്നായ പാലക്കാട്‌ കല്ലേക്കുളങ്ങര ഹേമാംബിക ക്ഷേത്രത്തിലെ ഏറ്റവും പ്രധാനപ്പെട്ടതും ഏകവുമായ ആഘോഷമാണ് നവരാത്രി ഉത്സവം.
ആയിരക്കണക്കിന് ആളുകളാണ് നവരാത്രി ദിവസങ്ങളിൽ ഈ ക്ഷേത്രത്തിൽ എത്തിച്ചേരുന്നത്.
വിദ്യാഭ്യാസ ഉയർച്ച, ഐശ്വര്യം, ആഗ്രഹസാഫല്യം എന്നിവയ്ക്ക് ഇവിടുത്തെ നവരാത്രിയിലെ ദർശനം ഏറ്റവും ഉത്തമം ആണെന്ന് വിശ്വാസമുണ്ട്.
കോട്ടയത്തെ പനച്ചിക്കാട് ദക്ഷിണ മൂകാംബിക ക്ഷേത്രം, എറണാകുളത്തെ കൊല്ലൂർ മൂകാംബിക സാന്നിധ്യമുള്ള ചോറ്റാനിക്കര ശ്രീ ഭഗവതി ക്ഷേത്രം, ആവണംകോട് സരസ്വതി ക്ഷേത്രം, വടക്കൻ പറവൂർ മൂകാംബിക ക്ഷേത്രം, കണ്ണൂർ പള്ളിക്കുന്ന് മൂകാംബിക ക്ഷേത്രം, കൊല്ലത്തെ എഴുകോൺ മൂകാംബിക ക്ഷേത്രം, പന്തളം പാട്ടുപുരക്കാവ് സരസ്വതി ക്ഷേത്രം, വർക്കല ശിവഗിരി ശാരദമഠം സരസ്വതി ക്ഷേത്രം, മാവേലിക്കര തട്ടാരമ്പലം സരസ്വതി ക്ഷേത്രം, സരസ്വതി സാന്നിധ്യമുള്ള തൃശ്ശൂരിലെ തിരുവുള്ളക്കാവ് ധർമ്മശാസ്ത്രാക്ഷേത്രം  തുടങ്ങിയ മഹാസരസ്വതി പ്രധാനമായ ക്ഷേത്രങ്ങളിൽ വിദ്യാരംഭം അതിപ്രധാനമാണ്.
ഇവിടങ്ങളിൽ നവരാത്രി കാലത്ത് വൻ ഭക്തജനതിരക്ക് അനുഭവപ്പെടുന്നു.
തിരുവനന്തപുരത്ത് പൂജപ്പുര സരസ്വതി ക്ഷേത്രത്തിൽ നടക്കുന്ന നവരാത്രി ആഘോഷം അതി വിപുലമാണ്.
കേരളത്തിലെ പ്രധാനപ്പെട്ട ദുർഗ്ഗാ അല്ലെങ്കിൽ ഭദ്രകാളി ക്ഷേത്രങ്ങളായ കൊടുങ്ങല്ലൂർ ഭഗവതി ക്ഷേത്രം, ആറ്റുകാൽ ശ്രീ ഭഗവതി ക്ഷേത്രം, കടമ്മനിട്ട ഭഗവതി ക്ഷേത്രം,മലയാലപ്പുഴ ദേവി ക്ഷേത്രം, മലപ്പുറം കാടാമ്പുഴ ഭഗവതി ക്ഷേത്രം, അങ്ങാടിപ്പുറം തിരുമാന്ധാകുന്ന് ഭഗവതി ക്ഷേത്രം, കോട്ടയം കുമാരനെല്ലൂർ ഭഗവതി ക്ഷേത്രം, കണ്ണൂരിലെ മുഴക്കുന്ന് മൃദംഗശൈലേശ്വരി ക്ഷേത്രം, കോഴിക്കോട് വളയനാട് ഭഗവതി ക്ഷേത്രം, ശ്രീ അഴകൊടി ദേവിക്ഷേത്രം, മാവേലിക്കര ചെട്ടികുളങ്ങര ഭഗവതി ക്ഷേത്രം, ചക്കുളത്തുകാവ് ഭഗവതി ക്ഷേത്രം, ഇടുക്കി പെരുവന്താനം വള്ളിയാംകാവ് ദേവി ക്ഷേത്രം തുടങ്ങി കേരളത്തിലെ ചെറുതും വലുതുമായ മിക്ക ഭഗവതി ക്ഷേത്രങ്ങളിലും നവരാത്രിയും വിദ്യാരംഭവും വിപുലമായ ചടങ്ങുകളോടെ ആഘോഷിക്കപ്പെടുന്നു.
ഇന്ത്യയുടെ ഓരോ ഭാഗങ്ങളിലും ഓരോ വിധത്തിലാണ് നവരാത്രി ആഘോഷിക്കുന്നത്.
ഉത്തര ഭാരതത്തിൽ ഓരോ മൊഹല്ലയിലും ഒമ്പത് രാത്രികളായി രാംലീല നാടകമായി അവതരിപ്പിക്കുന്നു.
വിജയദശമിയുടെ അന്ന് ദുർഗ്ഗാ ഭഗവതിയുടെ അനുഗ്രഹത്തോടെ, രാമൻ രാവണനെ വധിക്കുന്നതായ രംഗം അവതരിപ്പിക്കുകയും മേഘനാദൻ, കുംഭകർണ്ണൻ, രാവണൻ എന്നിവരുടെ  പടക്കങ്ങളും അമിട്ടുകളും നിറച്ച വലിയ പ്രതിമകൾ കത്തിക്കുകയും ചെയ്യുന്നു.
മൊഹല്ലയിലെ കുട്ടികളെല്ലാം ഗദയേന്തിയ ഹനുമാന്മാരാകുന്ന രസകരമായ കാഴ്ചയും വിജയദശമിദിനത്തിൽ കാണാം.
ബംഗാളിലെ നവരാത്രി ദുർഗ്ഗാപൂജയുടെ കാലമാണ്.
ബംഗാളിലെ പൂജാപന്തലുകൾ ലക്ഷങ്ങൾ മുടക്കി നിർമ്മിക്കുന്ന താത്കാലിക അലങ്കാര സൗധങ്ങളാണ്.
ഈ പൂജാപന്തലുകളിൽ ഭക്തിപൂർവ്വമുള്ള പൂജകളും നൃത്തങ്ങളും നടക്കുന്നു.
ഗുജറാത്തിലാകട്ടെ വൻസന്നാഹങ്ങളോടെയുള്ള ഗർബാനൃത്തങ്ങളും ദാണ്ഡിയാരാസുമാണ് അരങ്ങേറുന്നത്.
മഹാരാഷ്ട്രയിൽ ആദിപരാശക്തിയുടെ ആരാധന ധാന്യം വിതച്ചുള്ള ഘടപൂജയിലൂടെ നടത്തുന്നു.
കർണാടക - ആന്ധ്ര പ്രാന്തങ്ങളിൽ ബൊമ്മക്കൊലു അലങ്കാരത്തിലൂടെയാണ് നവരാത്രി പൂജകൾ നടത്തുന്നത്.
തമിഴ്നാട്ടിൽ നവരാത്രികാലം ആയുധപൂജയുടെ അവസരമാണ്.
അവലംബം ഹൈന്ദവ സംബന്ധമായ വിഷയങ്ങൾ ശ്രുതി : വേദങ്ങൾ · ഉപനിഷത്തുകൾ · സ്തോത്രങ്ങൾ സ്മൃതി : ഇതിഹാസങ്ങൾ ( രാമായണം , മഹാഭാരതം ) · ഭഗവത് ഗീത · പുരാണങ്ങൾ · സൂത്രങ്ങൾ · ആഗമം ( തന്ത്രം , യന്ത്രം ) · വേദാന്തം വിശ്വാസങ്ങൾ: അവതാരം · ആത്മാവ് · ബ്രഹ്മം · കോശം · ധർമ്മം · കർമ്മം · മോക്ഷം · മായ · ഇഷ്ടദൈവം · മൂർത്തി · പുനർജന്മം · സംസാരം · തത്വം · ത്രിമൂർത്തി · തുരിയ · ഗുരുക്കന്മാർ തത്ത്വചിന്ത : പാഠശാലകൾ · പുരാതന ഹിന്ദുമതം · സാംഖ്യം · ന്യായം · വൈശേഷികം · യോഗം · മീമാംസ · വേദാന്തം · തന്ത്രം · ഭക്തി ആചാരങ്ങൾ : ജ്യോതിഷം · ആയുർവേദം · ആരതി · ഭജനകൾ · ദർശനം · ദീക്ഷ · മന്ത്രങ്ങൾ · പൂജ · സത്സംഗം · സ്ത്രോത്രങ്ങൾ · വിവാഹം · യജ്ഞം · ഹോമം ഹിന്ദു ഗുരുക്കൾ : ആദി ശങ്കരൻ · രാമാനുജൻ · മധ്വാചാര്യർ‍ · ശ്രീരാമകൃഷ്ണ പരമഹംസൻ · ശാരദാദേവി · സ്വാമി വിവേകാനന്ദൻ · ശ്രീനാരായണ ഗുരു · ശ്രീ അരബിന്തോ · രമണ മഹർഷി · ചിന്മയാനന്ദ · ശിവാ‍യ മുനിയ സ്വാമി · സ്വാമി നാരായൻ · പ്രഭുപാദർ · ലോകെനാഥ് വിഭാഗങ്ങൾ : വൈഷ്ണവം · ശൈവം · ശാക്തേയം · സ്മാർത്തം ദേവതകൾ : ഹൈന്ദവ ദേവതകളുടെ പട്ടിക · ഹിന്ദു വിശ്വാസങ്ങൾ യുഗങ്ങൾ : സത്യ യുഗം · ത്രേതാ യുഗം · ദ്വാപര യുഗം · കലി യുഗം വർണ്ണങ്ങൾ‍ : ബ്രാഹ്മണൻ · ക്ഷത്രിയൻ · വൈശ്യൻ‍ · ശൂദ്രൻ മറ്റുളളവ : ഹിന്ദുത്വ ഭീകരത · ഹിന്ദുമതവും വിമർശനങ്ങളും ക സ തി ഇന്ത്യയിലെ ഉത്സവങ്ങൾ
പി.കെ. നാരായണൻ നമ്പ്യാർ (സംഗീതജ്ഞൻ)
പരമ്പരാഗത ഇന്ത്യൻ താളവാദ്യമായ മിഴാവ് വാദകനും കൂത്ത്, കൂടിയാട്ടം ആചാര്യനുമായിരുന്നു പാണീവാദതിലകൻ പി കെ നാരായണൻ നമ്പ്യാർ (ജനനം: 1927; മരണം: 2023).
2008-ൽ കലയ്ക്കുള്ള സേവനങ്ങൾക്ക് രാജ്യം  അദ്ദേഹത്തെ പത്മശ്രീ നൽകി ആദരിച്ചു.
പ്രശസ്ത കൂടിയാട്ടം കലാകാരൻ മാണി മാധവചാക്യാരുടെയും അറിയപ്പെടുന്ന നങ്ങ്യാർകൂത്ത് കലാകാരിയായ പടിഞ്ഞാറെ കോച്ചാമ്പിള്ളി മഠത്തിൽ കുഞ്ഞിമാളു നങ്ങ്യാരമ്മയുടെയും മകനായി 1927 മെയ് 26 ന് പാലക്കാട് ജില്ലയിലെ കിള്ളിക്കുറിശ്ശിമംഗലത്താണ് പി കെ നാരായണൻ നമ്പ്യാർ ജനിച്ചത്.
പിതാവിന്റെ ശിക്ഷണത്തിൽ ഗുരുകുല സമ്പ്രദായത്തിലാണ് പ്രാഥമിക വിദ്യാഭ്യാസം നേടിയത്.
പിന്നീട് പിതാവിൽ നിന്നും കൊച്ചമ്പിള്ളി രാമൻ നമ്പ്യാർ, മേലേടത്ത് ഗോവിന്ദൻ നമ്പ്യാർ തുടങ്ങിയ ഗുരുക്കന്മാരിൽ നിന്നും കൂടിയാട്ടം അഭ്യസിക്കുകയും മിഴാവ് വായിക്കുന്നതിൽ പ്രാവീണ്യം നേടുകയും ചെയ്തു.
പതിനൊന്നാം വയസ്സിൽ കൂടിയാട്ടത്തിൽ മിഴാവ് കലാകാരനായി അരങ്ങേറി.
ചാക്യാരല്ലാത്തയാൾ വേഷംകെട്ടാൻ പാടില്ല എന്ന നിബന്ധന തെറ്റിച്ച് 1952-ൽ ലക്കിടി കുഞ്ചൻ സ്മാരക ഗ്രന്ഥശാലയിൽ നടന്ന ഒരു സമ്മേളനപരിപാടിയിൽ ആദ്യമായി കൂടിയാട്ടം നടനായി അരങ്ങിലെത്തി.
ക്ഷേത്രകലയായ കൂടിയാട്ടത്തെ ക്ഷേത്ര മതിൽക്കെട്ടിനുള്ളിൽനിന്ന് പുറത്തേക്കുകൊണ്ടുവന്ന് പൊതുവേദിയിൽ അവതരിപ്പിക്കുന്നതിലും ഈ കല ജനകീയമാക്കിയതിലും പ്രധാന  പങ്കുവഹിച്ചവരാണ് പി.കെ. നാരായണൻ നമ്പ്യാരും സഹോദരൻ പി.കെ.ജി. നമ്പ്യാരും.
നമ്പ്യാർ തന്റെ ചെറുപ്പകാലത്ത് തന്നെ ഒരു കലാകാരിയായ ശാന്ത നങ്ങ്യാരമ്മയെ വിവാഹം കഴിച്ചു.
അദ്ദേഹത്തിന് രണ്ട് ആൺമക്കളും രണ്ട് പെൺമക്കളും ഉണ്ട്, എല്ലാവരും അറിയപ്പെടുന്ന കലാകാരന്മാരാണ്.
അദ്ദേഹത്തിന്റെ മകൾ വാസന്തി നാരായണൻ കൂടിയാട്ടത്തിന്റെയും നങ്ങ്യാർകൂത്തിന്റെയും വക്താവായും ഗുരുകുലത്തിലെ അംഗവുമായും പ്രവർത്തിക്കുന്നു, രണ്ടാമത്തെ മകൾ ഡോ. സി.കെ.ജയന്തി സംസ്‌കൃത സർവകലാശാലയിലെ കൂടിയാട്ടത്തിൽ പ്രാവീണ്യമുള്ള സംസ്‌കൃത പണ്ഡിതയാണ്.
രണ്ട് മക്കളായ ഉണ്ണികൃഷ്ണൻ നമ്പ്യാരും ഹരീഷ് നമ്പ്യാരും അറിയപ്പെടുന്ന മിഴാവ് , കൂത്ത് , പാഠകം കലാകാരന്മാരാണ്.
സങ്കീർണ്ണമായ മന്ത്രാംഗം അവതരിപ്പിക്കാൻ പഠിച്ചിട്ടുള്ള ചാക്യാരല്ലാത്ത ഒരേയൊരു വ്യക്തി ഹരീഷ് മാത്രമാണ്.
2023 നവംബർ 15-ന് അദ്ദേഹം അന്തരിച്ചു ഔദ്യോഗിക ജീവിതം
സംസ്‌കൃതവും ഹിന്ദി വിശാരദ് ബിരുദം നേടിയ നമ്പ്യാർ നിലമ്പൂർ കോവിലകത്ത് സംസ്‌കൃത അധ്യാപകനായാണ് ഔദ്യോഗിക ജീവിതം ആരംഭിക്കുന്നത്.
1966-ൽ കേരള കലാമണ്ഡലത്തിൽ മിഴാവിൽ ഗുരുവായി ചേർന്ന അദ്ദേഹം 22 വർഷത്തെ സേവനത്തിനു ശേഷം 1988 ൽ കേരള കലാമണ്ഡലം കൂടിയാട്ടം വിഭാഗം അധ്യാപകനായിരിക്കെ ഔദ്യോഗിക ജീവിതത്തിൽ നിന്നു വിരമിച്ചു.
കേരള കലാമണ്ഡലത്തിൽ ഡീൻ ആയും അദ്ദേഹം സേവനമനുഷ്ഠിച്ചിട്ടുണ്ട്.
ഈശ്വരൻ ഉണ്ണി, വി കെ കെ ഹരിഹരൻ, ഇടനാട് ഉണ്ണികൃഷ്ണൻ നമ്പ്യാർ തുടങ്ങിയ അറിയപ്പെടുന്ന മിഴാവ് കലാകാരന്മാർ കലാമണ്ഡലത്തിലെ അദ്ദേഹത്തിന്റെ ശിഷ്യന്മാരായിരുന്നു.
സംഭാവനകൾ മിഴാവ്
1988-ൽ വിരമിക്കുന്നതുവരെ കലാമണ്ഡലത്തിൽ സേവനമനുഷ്ഠിച്ച നമ്പ്യാർ മിഴാവിനെക്കുറിച്ച് ചിട്ടയായ പരിശീലനം നൽകുന്നതിനുള്ള ഒരു പദ്ധതി ആവിഷ്കരിച്ചിട്ടുണ്ട്.
മിഴാവ്, ഇടയ്ക്ക എന്നിവ ഉൾപ്പെടുന്ന ജുഗൽബന്ദിയുടെ സവിശേഷമായ ഒരു രൂപം ആയ മിഴാവ് തായമ്പക അദ്ദേഹം വികസിപ്പിച്ചെടുത്തു.
കൂടിയാട്ടത്തിന്റെ സ്ത്രീ ഭാവമായ നങ്ങ്യാർ കൂത്ത് പുനരുജ്ജീവിപ്പിക്കാനുള്ള അദ്ദേഹത്തിന്റെ ശ്രമങ്ങൾക്കും സംഭാവനകൾക്കും അദ്ദേഹം പ്രശംസ അർഹിക്കുന്നു.
400 വർഷങ്ങൾക്ക് മുമ്പ് രചിക്കപ്പെട്ട കളിയാങ്കത്തിന്റെ നിരവധി ആട്ടപ്രകാരങ്ങൾ (സ്റ്റേജ് മാനുവലുകൾ) നമ്പ്യാർ രചിച്ചിട്ടുണ്ട്.
ഹല്ലിസകം എന്ന നാടകത്തിൽ അദ്ദേഹം ഒരു പുതിയ നൃത്തരൂപത്തിന് തുടക്കമിട്ടു.
അദ്ദേഹം 400 വർഷം പഴക്കമുള്ള കൂടിയാട്ടം നാടകമായ മാതാ വിലാസം പ്രഹസനം പുനർനിർമ്മിക്കുകയും പുതിയ അവതരണ ശൈലി നൽകുകയും ചെയ്തു.
കേരളത്തിലും, കേരളത്തിന് പുറത്ത് വിവിധ സംസ്ഥാനങ്ങളിലും നിരവധി രാജ്യാന്തര വേദികളിലും അദ്ദേഹം കലാപ്രകടനങ്ങൾ നടത്തിയിട്ടുണ്ട്.
അദ്ദേഹം പത്മശ്രീ മാധവ ചാക്യാർ ഗുരുകുലം എന്ന കലാവിദ്യാലയം നടത്തിയിരുന്നു, ഇത് ലളിതകലാ അക്കാദമിയുടെ കൂടിയാട്ടത്തിന്റെ പഠനകേന്ദ്രമായി കണക്കാക്കപ്പെടുന്നു.
പുരസ്കാരങ്ങളും അംഗീകാരങ്ങളും ഭാരത സർക്കാരിന്റെ പത്മശ്രീ (2008) ടാഗോർ രത്ന കേന്ദ്ര സംഗീത നാടക അക്കാദമി ഫെലോഷിപ്പ് ഗുരുവായൂരപ്പൻ പുരസ്കാരം കേന്ദ്ര മാനവവിഭവ വികസന വകുപ്പിന്റെ സീനിയർ, ജൂനിയർ ഫെലോഷിപ്പുകൾ കേരള സംഗീത നാടക അക്കാദമി അവാർഡ് (1993) കേരള സംസ്ഥാന സർക്കാരിന്റെ നൃത്ത നാട്യ പുരസ്കാരം കേന്ദ്ര സംഗീത നാടക അക്കാദമി അവാർഡ് കൃതികൾ മന്ത്രാങ്കം കൂത്ത് - ഭാസന്റെ പ്രതിഞ്ജ യുഗന്ധരായനത്തിന്റെ മൂന്നാം അങ്കത്തെ അടിസ്ഥാനമാക്കി ശ്രീകൃഷ്ണചരിതം നങ്ങ്യാർകൂത്ത് - സുഭദ്രാധനഞ്ജയത്തെ അടിസ്ഥാനമാക്കി കൂടിയാട്ടത്തിലെ താളം - ഇത്തരത്തിലുള്ള ഒരേയൊരു ആധികാരിക കൃതിയായി കണക്കാക്കപ്പെടുന്നു.
നാരായണൻ നമ്പ്യാർ 30-ലധികം സെമിനാർ പ്രബന്ധങ്ങൾ ഉൾപ്പെടെയുള്ള ലേഖനങ്ങളിലൂടെ കൂടിയാട്ടത്തിന്റെ സാഹിത്യത്തിന് സംഭാവന നൽകിയിട്ടുണ്ട്, കൂടാതെ സംസ്‌കൃതത്തിലുള്ള 25 അജ്ഞാത കൈയെഴുത്തുപ്രതികളും അദ്ദേഹം കണ്ടെത്തി.
അവലംബം പുറം കണ്ണികൾ ലൈഫ് സ്കെച്ച് Kairali TV documentary യൂട്യൂബിൽ മിഴാവ് തായമ്പക ഗുരുകുലം വെബ് സൈറ്റ് Archived 2016-10-28 at the Wayback Machine .
ദി ഹിന്ദു ദിനപത്രത്തിൽ
പിന്നെയും പൂക്കുന്ന കാട് ഇംഗ്ലീഷ് വിലാസം https://ml.wikipedia.org/wiki/Pinneyum_Pookkunna_Kadu
ശ്രീനി സംവിധാനം ചെയ്ത് എം.മണി നിർമ്മിച്ച 1981 ലെ ഇന്ത്യൻ മലയാള ചിത്രമാണ് പിന്നെയും പൂക്കുന്ന കാട് .
മധു , സുകുമാരി ശങ്കരാടി , പ്രമീളഎന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
താരം വേഷം 1 മധു അരവിന്ദൻ 2 രതീഷ് രാമൻകുട്ടി 3 ഭീമൻ രഘു റൗഡി സുഗുണൻ 4 അച്ചൻ‌കുഞ്ഞ് റൗഡി പരമു 5 രവി മേനോൻ 6 ശങ്കരാടി സുലോചനയുടെ അച്ഛൻ 7 ലാലു അലക്സ്‌ 8 നൂഹു 9 ആര്യാട് ഗോപാലകൃഷ്ണൻ 10 ലത സരസ്വതി 11 ജയമാലിനി 12 പ്രമീള തങ്കമണി 13 സിൽക്ക് സ്മിത സുലോചന 14 സുകുമാരി സരസ്വതിയുടെ അമ്മ 15 ജലജ ഭവാനി 11 ഫിലോമിന നേഴ്സ് 12 ആലം ഗാനങ്ങൾ വരികൾ: പൂവച്ചൽ ഖാദർ ഈണം: ശ്യാം നമ്പർ.
പാട്ട് പാട്ടുകാർ രാഗം 1 എന്താണു ചേട്ടാ നെഞ്ചിളകും നോട്ടം പി സുശീല 2 കുടിച്ചു ഞാൻ ദുഃഖങ്ങളെ കെ ജെ യേശുദാസ് 3 സുഷമേ നിന്നിൽ ഉഷസ്സുകൾ കണ്ടു കെ.ജെ. യേശുദാസ് രാഗമാലിക (വിജയനഗരി , ഷണ്മുഖപ്രിയ ) 4 പാടാത്ത ഗാനം വാണി ജയറാം അവലംബം പുറംകണ്ണികൾ പിന്നെയും പൂക്കുന്ന കാട്(1981) ഇന്റർനെറ്റ് മൂവി ഡാറ്റാബേസിൽ
നെടുങ്ങാടപ്പള്ളി
കേരളത്തിലെ മല്ലപ്പള്ളിക്കും കറുകച്ചാലിനും ഇടയിൽ മാടപ്പള്ള ബ്ലോക്ക് പഞ്ചായത്തിനു കീഴിലുള്ള ഒരു ഗ്രാമമാണ് നെടുങ്ങാടപ്പള്ളി .
ഇത് കറുകച്ചാൽ ഗ്രാമ പഞ്ചായത്തി ന്റെ കീഴിലാണ് വരുന്നത്.
കോട്ടയം, പത്തനംതിട്ട ജില്ലയുടെയും കോട്ടയം ജില്ലയുടെയും അതിർത്തിയിലാണ് ഈ സ്ഥലം.
കോട്ടയം ജില്ലയിലെ മാടപ്പള്ളി ഈ സ്ഥലത്തിന് പടിഞ്ഞാറ് ഭാഗത്താണ്.
ഇത് തിരുവല്ല അസംബ്ലി മണ്ഡലത്തിന്റേയും കാഞ്ഞിരപ്പള്ളി അസംബ്ലി മണ്ഡലത്തിന്റേയും ഭാഗമാണ്.
മാടപ്പള്ളി (6 കി.മീ.), തൃക്കൊടിത്താനം (7 കി.മീ.), പായിപ്പാട് (9 കി.മീ.), കങ്ങഴ (9 കി.മീ.), വാകത്താനം (10 കി.മീ.) എന്നിവയാണ് നെടുങ്ങാടപ്പള്ളിയുടെ അടുത്തുള്ള മറ്റ് ഗ്രാമങ്ങൾ.
പടിഞ്ഞാറ് മാടപ്പള്ളി ബ്ലോക്ക് പഞ്ചായത്ത്, പടിഞ്ഞാറ് ചങ്ങനാശ്ശേരി ബ്ലോക്ക് പഞ്ചായത്ത്, തെക്ക് കോയിപ്പുറം ബ്ലോക്ക് പഞ്ചായത്ത്, തെക്ക് തിരുവല്ല ബ്ലോക്ക് പഞ്ചായത്ത് എന്നിവയാൽ ഇത് ചുറ്റപ്പെട്ടിരിക്കുന്നു.
വിദ്യാലയങ്ങൾ സി.എം.എസ്. ഹൈസ്കൂൾ, നെടുങ്ങാടപ്പള്ളി സെൻ്റ് ഫിലോമിനാസ് യു.പി. സ്കൂൾ സി.എം.എസ്. എൽപി സ്കൂൾ നെടുങ്ങാടപ്പള്ളി സെന്റ് തോമസ് സി.എസ്.ഐ. ഇംഗ്ലീഷ് മീഡിയം സ്കൂൾ അവലംബം ↑ {{ cite web }} : | last= has generic name ( help ) ↑ ↑
മുണ്ടത്താനം
കേരളത്തിലെ കോട്ടയം ജില്ലയിലെ ചങ്ങനാശ്ശേരി താലൂക്കിൽ കങ്ങഴയ്ക്കു സമീപത്തുള്ള ഒരു ഗ്രാമമാണ് മുണ്ടത്താനം.
കോട്ടയം ജില്ലയുടെ കിഴക്കുഭാഗത്തും പത്തനംതിട്ട ജില്ലയോട് ചേർന്നുമാണ് ഇത് സ്ഥിതി ചെയ്യുന്നത്.
ചങ്ങനാശേരിയുമായി ഇത് നന്നായി ബന്ധപ്പെട്ടിരിക്കുന്നു.
മിക്കവാറും എല്ലാ ക്രിസ്ത്യൻ വിഭാഗങ്ങൾക്കും അവരുടെ പള്ളികൾക്കും പ്രസിദ്ധമാണ് മുണ്ടത്താനം ഗ്രാമം.
ഏറ്റവും അടുത്തുള്ള റെയിൽവേ സ്റ്റേഷനുകൾ കോട്ടയം (29 കി.മീ), ചങ്ങനാശേരി (26 കി.മീ), തിരുവല്ല (26 കി.മീ) എന്നിവയും ഏറ്റവും അടുത്തുള്ള വിമാനത്താവളം കൊച്ചിൻ എയർപോർട്ടുമാണ് (നെടുമ്പാശ്ശേരി) (105 കി.മീ), നിർദ്ദിഷ്ട ശബരി അന്താരാഷ്ട്ര വിമാനത്താവള പ്രദേശത്തു നിന്ന് (12 കിലോമീറ്റർ) അകലെയാണ് ഈ ഗ്രാമം.
അടുത്തുള്ള സ്ഥലങ്ങൾ പത്തനാട് 3 കി.
മീ കുളത്തൂർമൂഴി 4 കി.
മീ മണിമല 12 കി.
മീ കറുകച്ചാൽ12 കി.
മീ കോട്ടയം 29 കി.
മീ ചങ്ങനാച്ചേരി 26 കി.
മീ മല്ലപ്പള്ളി 9 കി.
മീ തിരുവല്ല 26 കി.
മീ സംസ്കാരം
ഈ ഗ്രാമത്തിലെ ഭൂരിഭാഗം ജനങ്ങളും കർഷകരാണ്.
റബ്ബർ, കുരുമുളക്, കാപ്പി, തെങ്ങ്, മരച്ചീനി എന്നിവയാണ് ഈ പ്രദേശത്തെ പ്രധാന കാർഷിക വിളകൾ.
മുണ്ടത്താനം ഗ്രാമത്തിലെ സമ്പദ്‌വ്യവസ്ഥ കൃഷിയെ ആശ്രയിച്ചുള്ളതാണ്.
കേരളത്തിലെ റബ്ബർ ഉത്പാദിപ്പിക്കുന്ന ഗ്രാമങ്ങളിൽ ഒന്നാണ് മുണ്ടത്താനം.
മലയോര ഭൂപ്രകൃതിയും ഉയർന്ന ഈർപ്പവും നല്ല മഴയും റബ്ബർ കൃഷിക്ക് ഇവിടം അനുയോജ്യമാക്കുന്നു.
തെങ്ങ്, മരച്ചീനി, കുരുമുളക് എന്നിവയാണ് മറ്റ് പ്രധാന വിളകൾ.
2011ലെ ഇന്ത്യൻ കനേഷുമാരി പ്രകാരം, മുണ്ടത്താനത്തെ ആകെ ജനസംഖ്യ 578 പുരുഷന്മാരും 667 സ്ത്രീകളുമായി 1245 ആണ്.
ജൂൺ, ജൂലൈ, ഓഗസ്റ്റ്, ഒക്ടോബർ മാസങ്ങളിൽ ആവശ്യത്തിന് മഴ ലഭിക്കുന്ന ഉഷ്ണമേഖലാ കാലാവസ്ഥയാണ് മുണ്ടത്താനത്ത് അനുഭവപ്പെടുന്നത്.
ഇവിടെ ശരാശരി മഴ 391.4 മില്ലിമീറ്ററാണ്.
മാർച്ച്, ഏപ്രിൽ മാസങ്ങളിൽ ഈർപ്പത്തിന്റെ അളവ് കൂടുതലാണ്.
ശരാശരി വാർഷിക താപനില 31.14°C ആണ്.
വർഷാവസാനം താപനില കുറയുന്നു.
പി.വി. ഷാജികുമാർ ഇംഗ്ലീഷ് വിലാസം https://ml.wikipedia.org/wiki/PV_Shajikumar പി.വി. ഷാജികുമാർ 2017ലെ കേരളാ ലിറ്ററേച്ചർ ഫെസ്റ്റിവലിൽ
മലയാളത്തിലെ ശ്രദ്ധേയനായ യുവകഥാകൃത്തും തിരക്കഥാകൃത്തുമാണ് പി.വി. ഷാജികുമാർ .
കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌ക്കാരവും ന്യൂയോർക്ക് ഫിലിംഫെസ്റ്റിവലിൽ മികച്ച തിരക്കഥാകൃത്തിനുള്ള പുരസ്‌കാരവും  ഇദ്ദേഹത്തിനു ലഭിച്ചിട്ടുണ്ട്.
1983 മെയ് 21 -ന്‌ കാസർഗോഡ് ജില്ലയിലെ മടിക്കൈ പഞ്ചായത്തിലെ കാലിച്ചാംപൊതിയിൽ ജനിച്ചു.
അച്ഛൻ കല്ലീങ്കീൽ കുഞ്ഞിക്കണ്ണൻ.
അമ്മ തങ്കമണി.
കാഞ്ഞങ്ങാട് നെഹ്റു കോളേജിൽ നിന്നും ഗണിതശാസ്ത്രത്തിൽ ബി.എസ്.സി. ബിരുദവും, കാസർഗോഡ് എൽ.ബി.എസ് എഞ്ചിനീയറിങ് കോളേജിൽ നിന്നും എം.സി.എ ബിരുദവും നേടി.
ഇപ്പോൾ മാതൃഭൂമിയിൽ ജോലി ചെയ്യുന്നു.
ഭാര്യ മനീഷ നാരായൺ.
പുസ്തകങ്ങൾ ജനം (കാഞ്ഞങ്ങാട് ഒഡേസ ഫിലിം സൊസൈറ്റി നിർമ്മിതി) -  കഥകൾ - 2006 - ഡി.സി.ബുക്സ് , കോട്ടയം .
വെള്ളരിപ്പാടം - കഥകൾ - 2009 ഡി.സി. ബുക്സ് , കോട്ടയം കാലിച്ചാംപൊതിയിലേക്ക് ഒരു ഹാഫ്ടിക്കറ്റ് - ഓർമ്മക്കുറിപ്പുകൾ- 2011 പൂർണ്ണ പബ്ലിക്കേഷൻസ്,കോഴിക്കോട് കിടപ്പറ സമരം - കഥകൾ - 2012 മാതൃഭൂമി ബുക്സ് ഉള്ളാൾ  - കഥകൾ -  2014 ഡി.സി. ബുക്സ് , കോട്ടയം ഇതാ ഇന്ന് മുതൽ ഇതാ ഇന്നലെ വരെ  -  ഓർമ്മക്കുറിപ്പുകൾ-  2016 ഡി.സി. ബുക്സ് , കോട്ടയം ജി.എൽ.പി. ഉസ്‌കൂൾ കീക്കാംങ്കോട്ട്‌  - കഥകൾ - 2017 ചിന്ത പബ്ലിക്കേഷൻസ്‌ , കോട്ടയം കഥ-പി.
വി. ഷാജികുമാർ - കഥകൾ- എൻ.ബി.എസ്. കോട്ടയം സ്ഥലം- കഥകൾ -  2020- ഡി.സി. ബുക്സ് , കോട്ടയം ജാനകി ഉണ്ടാക്കിയ കഥകൾ -2023- റെസ്‌പോൺസ് ബുക്‌സ് , കൊല്ലം മരണവംശം-നോവൽ-2023- മാതൃഭൂമി ബുക്‌സ്‌ തിരക്കഥകൾ കന്യക ടാക്കീസ് ടേക്ക് ഓഫ്‌ പുത്തൻപണം (സംഭാഷണം) കാമറൂൺ ടീച്ചർ പുരസ്കാരങ്ങൾ തിരക്കഥയ്ക്കുള്ള വയലാർ രാമവർമ്മ അവാർഡ് (ടേക്ക് ഓഫ്) തിരക്കഥയ്ക്കുള്ള ഷാങ്ഹായ് ഫിലിം ഫെസ്റ്റിവൽ പുരസ്‌കാരം (ടേക്ക് ഓഫ്) തിരക്കഥയ്ക്കുള്ള ന്യൂയോർക്ക് ഫിലിംഫെസ്റ്റിവൽ അവാർഡ് (കന്യക ടാക്കീസ്) കേരളസാഹിത്യ അക്കാദമി- ഗീതഹിരണ്യൻ എൻഡോവ്‌മെന്റ് കണ്ണൂർ യൂനിവേഴ്സിറ്റി കഥാപുരസ്കാരം(1999,2000,2002) മുട്ടത്തുവർക്കി കലാലയ കഥാ പുരസ്കാരം(2000) രാജലക്ഷ്മി കഥാ അവാർഡ്(2000) പൂന്താനം കഥാ സമ്മാനം(2002) മലയാളം കഥാപുരസ്കാരം(2002) ടി.എസ്. തിരുമുമ്പ് കഥാഅവാർഡ്(2004) മാധ്യമം-വെളിച്ചം കഥാ പുരസ്കാരം(2005) ഭാഷാപോഷിണി കഥാ സമ്മാനം (2008) - വെള്ളരിപ്പാടം എന്ന കഥക്ക് ശാന്തകുമാരൻ തമ്പി പുരസ്കാരം(2008) കുഞ്ഞുണ്ണി മാഷ് സാഹിത്യ പുരസ്കാരം (2008‌) മാധവിക്കുട്ടി പുരസ്‌കാരം ഇ.
പി.സുഷമ എൻഡോവ്‌മെന്റ് മലയാള മനോരമ ശ്രീ കഥാപുരസ്‌കാരം കേരള സാഹിത്യ അക്കാദമിയുടെ മികച്ച ചെറുകഥയ്ക്കുള്ള ഗീത ഹിരണ്യൻ പുരസ്കാരം - 2009 - ജനം 2013 ലെ ലീതാ സാഹിത്യ അവാർഡ് കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌ക്കാരം - 2013 കേരള സംസ്ഥാന യുവജന കമ്മീഷന്റെ 2016-17 വർഷത്തെ സാഹിത്യത്തിലുള്ള യൂത്ത് ഐക്കൺ പുരസ്‌കാരം WTP Live കഥാപുരസ്‌കാരം 2020 സ്വാമി വിവേകാനന്ദൻ യുവപ്രതിഭ പുരസ്‌കാരം 2020 അവലംബം 1 2 {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite news }} : Check date values in: | accessdate= and | date= ( help ) CS1 maint: bot: original URL status unknown ( link ) ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ ↑ ↑ പുറമെ നിന്നുള്ള കണ്ണികൾ ഷാജികുമാറിന്റെ 'ടേക്ക് ഓഫ് അഭിമുഖം-സൗത്ത്‌ലൈവ് Archived 2017-04-13 at the Wayback Machine .
അഭിമുഖം-ഏഷ്യാനെറ്റ് Archived 2017-05-08 at the Wayback Machine .
ഷാജികുമാർ പി.വി. മാതൃഭൂമി ബുക്സ് വെബ്ദുനിയ മനോരമ ഓൺലൈൻ മമ്മൂട്ടിയും ഭാഷയും എഴുത്തുജീവിതം
അരോളി ഇംഗ്ലീഷ് വിലാസം https://ml.wikipedia.org/wiki/Aroli അരോളി അരോളി 11°59′N 75°23′E ﻿ / ﻿ 11.98°N 75.39°E ﻿ / 11.98; 75.39 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കണ്ണൂർ ഭരണസ്ഥാപനം(ങ്ങൾ) പഞ്ചായത്ത്, വില്ലേജ് Village Office Village Officer ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 5537 ജനസാന്ദ്രത 1068/ ച.
മീ കോഡുകൾ • തപാൽ • ടെലിഫോൺ 670566 +0497278**** സമയമേഖല UTC +5:30 പ്രധാന ആകർഷണങ്ങൾ ശ്രീ വടേശ്വരം ശിവ ക്ഷേത്രം
കണ്ണൂർ ജില്ലയിലെ പാപ്പിനിശ്ശേരി പഞ്ചായത്തിൽപ്പെട്ട ഒരു കൊച്ചു ഗ്രാമമാണ് അരോളി ( ഇംഗ്ലീഷ് : Aroli ).
ഈ ഗ്രാമം, കല്ല്യാശ്ശേരിക്ക് വടക്ക് വേളാപുരം - മാങ്കടവ് - ധർമ്മശാല റോഡിൽ സ്ഥിതി ചെയ്യുന്നു.
കണ്ണൂർ നഗരത്തിൽ നിന്നു ഏകദേശം 12 കിലോ മീറ്റർ ദൂരത്താണ് ഇത് സ്ഥിതി ചെയ്യുന്നത്.
തളിപ്പറമ്പിന്നും പറശ്ശിനിക്കടവിനും അടുത്തായുള്ള ഈ ഗ്രാമം  പൂർണ്ണമായും കുന്നിൻ മുകളിലാണ്.
ഈ പ്രദേശം മുമ്പ് അരളി പൂക്കളാൽ നിബിഡമായിരുന്നു.
അരോളി ശ്രീ വടേശ്വരം ശിവ ക്ഷേത്രത്തിലെ   പ്രധാന പൂജാ പുഷ്പ്പവും അരളിയാണ്.
ഇതിനാലാകണം അരോളി എന്ന പേർ ഈ പ്രദേശത്തിന് കൈ വന്നത്.
കോലത്തിരിയുടെ ഭരണകാലത്ത്;  അരോളി ഗ്രാമം കല്ല്യാശ്ശേരിയിലെ  നായാനാർമാരുടെ കീഴിലായിരുന്നു.
ബ്രിട്ടിഷുകാർ  ഇതിനെ മദിരാശി സംസ്ഥാനത്തിൽ  മലബാർ  ജില്ലയിലെ ചിറക്കൽ  താലൂക്കിന് കീഴിലാക്കി.
ഇപ്പോൾ ഈ ഗ്രാമം കണ്ണൂർ  ജില്ലയിൽ പാപ്പിനിശ്ശേരി പഞ്ചായത്തിലാണ്.
എത്തിച്ചേരാൻ വിമാന മാർഗ്ഗം
ഏറ്റവും അടുത്ത വിമാനത്താവളം തെക്ക് ഭാഗത്തേക്ക്‌  ഏകദേശം 132 കി.
ദൂരത്തിൽ കോഴിക്കോടാണ് .
അതുപോലെ വടക്ക് ഭാഗത്തേക്ക്‌ ഏകദേശം 143 കി.
ദൂരത്തിൽ മംഗലാപുരവുമാണ് .
അരോളിയുടെ  ഏറ്റവും അടുത്ത റയിൽവേ സ്റ്റേഷൻ  തെക്ക് ഭാഗത്തേക്ക്‌  ഏകദേശം 2-3 കി.
ദൂരത്തിൽ പാപ്പിനിശ്ശേരി ആണ്.
പക്ഷേ ഏറ്റവും അടുത്ത പ്രധാന സ്റ്റേഷൻ കണ്ണൂരാണ്‌.
ഈ റെയിൽവേ ലൈനിലുടെ കടന്നു പോകുന്ന എല്ലാ തീവണ്ടികളും കണ്ണൂരിൽ നിൽക്കും.
ബസ്സ് മാർഗ്ഗം
കണ്ണൂരിൽ നിന്ന്  മാങ്കടവ് വഴി പറശ്ശിനിക്കടവിലേക്കുള്ള ബസ്സിൽ കയറിയാൽ അരോളിയിലിറങ്ങാം.
അതിരുകൾ കല്ല്യാശ്ശേരി പാപ്പിനിശ്ശേരി വളപട്ടണം പുഴ ആന്തൂർ പ്രധാന ആരാധനാലയങ്ങൾ
അരോളി താഴെ കൊടുത്തിരിക്കുന്നവയ്ക്ക് പ്രസിദ്ധമാണ് : ശ്രീ വടേശ്വരം ശിവ ക്ഷേത്രം മാങ്കടവ് ജുമാ മസ്ജിദ് ചാലിൽ ജുമാ മസ്ജിദ് കീച്ചേരി ശ്രീ പാലോട്ടു കാവ്‌ നാടാച്ചേരിക്കാവ് ചിറ്റോത്തിടം ക്ഷേത്രം കല്ലൂരിക്കാവ് അരയാല ക്ഷേത്രം മേച്ചര കോട്ടം കല്ലൈക്കൽ ജുമാ മസ്ജിദ് ശ്രീ വടേശ്വരം ശിവ ക്ഷേത്രം
കേരളത്തിലെ അഷ്ട ദള ശ്രീകോവിലോട് കൂടിയ ഒരേയൊരു ശിവ ക്ഷേത്രമാണ് ശ്രീ വടേശ്വരം ശിവ ക്ഷേത്രം.
ഈ ക്ഷേത്രം അരോളിയിലെ ഏറ്റവും ഉയർന്ന കുന്നിൻ മുകളിലാണ്, അതിനാൽ ഈ ക്ഷേത്രത്തെ ശ്രീ കൈലാസം എന്നും വിളിച്ചു പോരുന്നു.
ഈ ക്ഷേത്രം  ചിറക്കൽ ദേവസ്വം ബോർഡിനു   കീഴിലാണ്‌.
ഈ ക്ഷേത്രത്തിലെ  ശിവരാത്രി മഹോത്സവവും അതിനോടനുബന്ധിച്ചുള്ള കരിമരുന്നു പ്രയോഗവും വളരെ പ്രസിദ്ധമാണ്.
അരോളി ശ്രീ രാമചന്ദ്രൻ നമ്പ്യാർ  വടേശ്വരത്തപ്പനെ കുറിച്ചെഴുതിയ  "ശ്രീ കൈലാസം പോലെ തോന്നും വടേശ്വരത്തിൽ വാണരുളും.."
എന്ന ശിവ ഭജന അരോളിയിലും പ്രാന്തപ്രദേശങ്ങളിലും വളരെ പ്രസിദ്ധമാണ്.
പ്രധാന വിദ്യാഭ്യാസ സ്ഥാപനങ്ങൾ അരോളി ഗവൺ‌മെന്റ്‌ ഹയർ സെക്കന്ററി സ്കൂൾ അരോളി സെൻട്രൽ എൽ. പി. സ്കൂൾ.
മാങ്കടവ് സ്കൂൾ പ്രധാന സാംസ്കാരിക സ്ഥാപനങ്ങൾ ശാന്തിപ്രഭ നടനകലാസമതി - കണ്ണൂർ ജില്ലയിലെ പ്രധാന കലാസമിതി പ്രധാന  സ്ഥലങ്ങൾ അരോളി വേളാപുരം ഐക്കൽ വാച്ചാക്കൽ കല്ലൈക്കൽ കാട്ട്യം വടേശ്വരം കീച്ചേരി കുന്ന് ചിറ്റോത്തിടം അരയാല ചാലിൽ കല്ലൂരി മാങ്കടവ് ആരോളിയുടെ വിക്കി ലിങ്കുകൾ ഇംഗ്ലീഷ് വിക്കിപീഡിയ അരോളി ഇംഗ്ലീഷ് : English Wikipedia Aroli - വിക്കിമാപ് അരോളി ഇംഗ്ലീഷ് : Wiki Map Aroli - വിക്കിമാപ് പാപ്പിനിശ്ശേരി പഞ്ചായത്ത് ഇംഗ്ലീഷ് : Wiki Map Pappinisseri Panchayat - അവലംബം പുറത്തേക്കുള്ള കണ്ണികൾ കണ്ണുരിലെ ഗ്രാമപഞ്ചായത്തുകൾ Archived 2007-09-28 at the Wayback Machine .
വിക്കിമാപിയ ലിങ്ക്
ശരദ് പവാർ
2014 മുതൽ മഹാരാഷ്ട്രയിൽ നിന്നുള്ള രാജ്യസഭാംഗമായി തുടരുന്ന മുതിർന്ന എൻ.സി.പി നേതാവാണ് ശരത് പവാർ.
(ജനനം : 12 ഡിസംബർ 1940) 2004 മുതൽ 2014 വരെ കേന്ദ്ര കൃഷിവകുപ്പ് മന്ത്രി, 1991 മുതൽ 2014 വരെ ഏഴു തവണ ലോക്സഭാംഗം , മൂന്നു തവണ (1978-1980, 1988-1991, 1993-1995) മഹാരാഷ്ട്ര മുഖ്യമന്ത്രി എന്നീ നിലകളിലും പ്രവർത്തിച്ച ശരത് പവാർ ദേശീയ രാഷ്ട്രീയത്തിൽ പ്രതിപക്ഷത്തിൻ്റെ പ്രധാന നേതാവായാണ് അറിയപ്പെടുന്നത്.
മഹാരാഷ്ട്രയിലെ ബോംബെയിലുള്ള ബാരാമതിയിൽ ഗോവിന്ദറാവു പവാറിൻ്റെയും ശാരദാഭായിയുടേയും മകനായി 1940 ഡിസംബർ 12ന് ജനിച്ചു.